# gnome-bluetooth kézikönyv

2009 Baptiste Mille-Mathias

Engedélyt adunk Önnek a jelen dokumentum sokszorosítására, terjesztésére és/vagy módosítására a Free Software Foundation által kiadott GNU Free Documentation License (GFDL) 1.1-es, vagy bármely azt követő verziójának feltételei alapján. Nincs Nem Változtatható szakasz, nincs Címlapszöveg, nincs Hátlapszöveg. A jelen licenc egy példányát itt vagy a kézikönyv COPYING-DOCS elnevezésű fájljában találhatja.

Ez a kézikönyv része a GFDL alatt terjesztett GNOME kézikönyvek gyűjteményének. Ha ezt a kézikönyvet a gyűjteménytől külön kívánja terjeszteni, ezt megteheti a licenc 6. szakaszában leírtaknak megfelelően a licenc egy másolatának hozzáadásával a kézikönyvhöz.

Számos név, amelyet cégek használnak termékeik és szolgáltatásuk megkülönböztetésére, védjegy alá esnek. Ahol ezek a nevek megjelennek a GNOME dokumentációkban és a GNOME Dokumentációs Projekt tagjai tájékozottak az adott védjegyről, ott ezek nagy kezdőbetűvel vagy csupa nagy betűvel szerepelnek.

A DOKUMENTUM ÉS A DOKUMENTUM MÓDOSÍTOTT VERZIÓJA A GNU FREE DOCUMENTATION LICENSE (GFDL) ALATT JELENIK MEG AZ ALÁBBI ÉRTELMEZÉSSEL:

1. A DOKUMENTUM „JELEN ÁLLAPOTÁBAN” KERÜL KIADÁSRA MINDENFÉLE GARANCIAVÁLLALÁS NÉLKÜL, LEGYEN AZ KIFEJEZETT VAGY BELEÉRTETT, BELEÉRTVE, DE NEM KIZÁRÓLAGOSAN A FORGALOMBA HOZHATÓSÁGRA VAGY ALKALMAZHATÓSÁGRA, A JELEN DOKUMENTUMNAK VAGY ANNAK MÓDOSÍTOTT VERZIÓJÁNAK HIBAMENTESSÉGÉRE VONATKOZÓ GARANCIÁKAT. A DOKUMENTUM VAGY ANNAK MÓDOSÍTOTT VÁLTOZATÁNAK MINŐSÉGÉBŐL ÉS FELHASZNÁLHATÓSÁGÁBÓL FAKADÓ ÖSSZES KOCKÁZAT A FELHASZNÁLÓT TERHELI. HA A DOKUMENTUM BIZONYÍTOTTAN HIBÁS, A FELHASZNÁLÓNAK MAGÁNAK (NEM A DOKUMENTUM ÍRÓJÁNAK, KIADÓJÁNAK VAGY BÁRMELY KÖZREMŰKÖDŐNEK) KELL VÁLLALNIA A JAVÍTÁSHOZ SZÜKSÉGES MINDEN KÖLTSÉGET. A JELEN GARANCIAELUTASÍTÁS A JELEN LICENC LÉNYEGI RÉSZE. A LEFEDETT DOKUMENTUM VAGY ANNAK MÓDOSÍTOTT VERZIÓJÁNAK HASZNÁLATA CSAK A JELEN ELUTASÍTÁSSAL EGYÜTT ENGEDÉLYEZETT, ÉS SEMMILYEN KÖRÜLMÉNYEK KÖZÖTT ÉS SEMMILYEN JOGI MEGFONTOLÁSBÓL, LEGYEN AZ MAGÁNJOGI VÉTKES CSELEKMÉNY (BELEÉRTVE A HANYAGSÁGOT), SZERZŐDÉS VAGY BÁRMELY MÁS DOLOG, NEM FELELŐS ÖN, A LEFEDETT KÓD ELSŐ FEJLESZTŐJE ÉS TÖBBI KÖZREMŰKÖDŐJE VAGY EZEK BÁRMELY SZÁLLÍTÓJA SEMMILYEN MÁS SZEMÉLY FELÉ SEMMILYEN FAJTA KÖZVETLEN, SPECIÁLIS, VÉLETLEN VAGY KÖVETKEZMÉNYES KÁRÉRT, BELEÉRTVE DE NEM KIZÁRÓLAG A HÍRNÉV ELVESZTÉSÉBŐL, MUNKA LEÁLLÁSÁBÓL, SZÁMÍTÓGÉP MEGHIBÁSODÁSÁBÓL VAGY HELYTELEN MŰKÖDÉSÉBŐL SZÁRMAZÓ, VAGY BÁRMELY EGYÉB KERESKEDELMI KÁROKAT ÉS VESZTESÉGEKET, MÉG AKKOR IS, HA AZ ILYEN FÉL INFORMÁLVA LETT AZ ILYEN KÁROK ELŐFORDULÁSÁNAK LEHETŐSÉGÉRŐL. A FELELŐSSÉG EZEN KORLÁTOZÁSA NEM ALKALMAZHATÓ ABBAN AZ ESETBEN, HA HALÁL VAGY SZEMÉLYI SÉRÜLÉS TÖRTÉNT A FÉL HANYAGSÁGÁBÓL KIFOLYÓLAG, OLYAN MÉRTÉKBEN, AMENNYIRE AZ ALKALMAZHATÓ TÖRVÉNYEK MEGTILTJÁK AZ ILYEN KORLÁTOZÁSOKAT.

Baptiste Mille-Mathias
GNOME dokumentációs projekt

     baptiste.millemathias@gmail.com

1.0
2009. március

Baptiste Mille-Mathias baptiste.millemathias@gmail.com

Ez a kézikönyv a gnome-bluetooth 2.28-as verziójához készült.

Visszajelzés

A gnome-bluetooth alkalmazás vagy dokumentáció hibáiról bejelentést, illetve javaslatokat a GNOME visszajelzés oldal leírása alapján tehet.

A gnome-bluetooth egy Bluetooth eszközök kezeléséhez készített alkalmazás a GNOME asztali környezetben.

Úr Balázs urbalazs at gmail dot com
2014. Úr Balázs

## Bevezetés

A gnome-bluetooth egy olyan alkalmazás, amely segítségével kezelheti a Bluetooth eszközöket a GNOME asztalon.

- A gnome-bluetooth lehetővé teszi a Bluetooth eszközeire történő fájlok küldését, vagy azok tartalmának böngészését.

- Csatlakozás az eszközeihez, úgymint fejhallgató vagy hangátjáró.

- Hozzáadhat vagy törölhet Bluetooth eszközöket, vagy kezelheti azok jogosultságait.

## Bluetooth kisalkalmazás

Az értesítési kisalkalmazáson található kisalkalmazás egy olyan állandó alkalmazás, amely gyors hozzáférést biztosít a szolgáltatásokhoz, úgymint fájlok küldése, vagy az eszközök kezelése.

Bluetooth kisalkalmazás ikon az értesítési tálcán

### A Bluetooth kisalkalmazás indítása

A gnome-bluetooth kisalkalmazás automatikusan elindul, amikor bejelentkezik a munkamenetbe, és az ikonját megtalálja az értesítési területen. A kisalkalmazás kézi indításához nyissa meg az Alkalmazások Kellékek Terminál menüpontot és gépelje be a `bluetooth-applet` parancsot.

Az alkalmazás indításának megakadályozásához az asztalon, nyissa meg a Rendszer Beállítások Munkamenet menüpontot, és tiltsa le a Bluetooth kezelőt.

### A Bluetooth adapter kikapcsolása

A Bluetooth adapter letiltása le fogja állítani a jelenlegi és minden további kommunikációt a Bluetooth adapterrel. A Bluetooth adapter letiltásával energiát takaríthat meg a noteszgép akkumulátorán, ezzel növelve az önállóságot. Jó ötlet letiltani a Bluetooth eszközt, amikor nem használja.

Kattintson a kisalkalmazás ikonjára, és válassza a Bluetooth kikapcsolása menüpontot. Az értesítési ikon szürkére fog változni.

### Fájlok küldése a Bluetooth eszközre

Válassza ezt a menüt a fájl küldéséhez egy eszközre. Meg fog jelenni egy fájlválasztó a küldendő fájl kiválasztásához, majd ki kell választania azt az eszközt, amelyre a fájlt küldi.

### Bluetooth eszköz tallózása

Válassza ezt a menüt az eszköz fájlrendszerének közvetlenül a fájlkezelőből történő tallózásához.

### Legutóbb használt eszközök

Ez a szakasz jeleníti meg a párosított eszközeit, amelyekhez csatlakozni tud.

Az eszközhöz való csatlakozáshoz kattintson a nevére, amely félkövérré változik annak tájékoztatásául, hogy csatlakozott hozzá.

### Egy új eszköz hozzáadása

Egy új eszköz hozzáadásához (amely az adapter és az eszköz párosításából áll) kattintson a kisalkalmazás ikonjára, és válassza a Új eszköz beállítása… menüt. Egy grafikus segéd fog segíteni az eszköz beállításának folyamatában.

Ne felejtse el a távoli eszközt felderíthető módba állítani a folyamat elkezdése előtt, különben a varázsló nem lesz képes megtalálni azt.

A varázsló meg fogja jeleníteni a környezetben található felderíthető eszközöket. Szűrheti az eszközök listáját azon eszközök típusának kiválasztásával, amelyeket keres.

Eszközkeresés a varázslóban

Ha az eszközének bedrótozott jelkulcsa van, válassza a Jelkulcs beállítások… menüpontot, majd az új párbeszédablakban válassza ki a használni kívánt jelkulcsot.

Válassza az Előre gombot a párosítási lépéshez. Ha rögzített jelkulcsot határozott meg az előző lépésben, a párosítás automatikusan meg fog történni, különben meg fog jelenni az eszközön megadandó jelkulcs. Gépelje be az eszközön, és ha készen van, az eszköz és az adapter párosítva lesz.

### Beállítások

Kattintson a kisalkalmazás ikonjára, és válassza a Beállítások menüpontot. A beállítások párbeszédablak fog megjelenni.

A beállítások további információiról a ad tájékoztatást.

## Beállítások

A gnome-bluetooth beállítás párbeszédablaka lehetővé teszi a különféle Bluetooth eszközök kezelését vagy a Bluetooth adapterek tulajdonságainak módosítását.

Beállítások párbeszédablak

### Felderíthető

Amikor az adaptere Felderíthető állapotra van állítva, a közelben lévő bármely Bluetooth eszköz láthatja azt, és ezért képes lesz párosítást kérni.

A Bluetooth a többi hálózattípushoz hasonlóan biztonsági kockázatot jelent, ezért javasolt az adapter felderíthetetlenné állítása más eszközök számára a feltörési lehetőség korlátozásához.

Csak akkor hasznos az eszközt felderíthetővé állítani, ha más eszközzel való párosítását tervezi. Ha elkészült vele, vegye ki a pipát a Felderíthető lehetőség elől.

Amikor az eszköze felderíthetetlen, a már párosított Bluetooth eszközökkel való kommunikáció továbbra is lehetséges.

### Adapter barátságos neve

A barátságos név a cím álneve, amely az egyes Bluetooth eszközök azonosításához használható a könnyebb memorizáláshoz.

Alapértelmezetten az adatper barátságos neve a `HOSTNAME`-0 (ahol a `HOSTNAME` a számítógépe neve). A megváltoztatásához szerkessze a szövegbejegyzést, és állítsa be a kívánt nevet. A változtatás azonnal érvényesülni fog.

### Ismert eszközök

Az Ismert eszközök a párosított Bluetooth eszközöket sorolja fel, és lehetővé teszi a kezelésüket, úgymint törlés, csatlakozás vagy új hozzáadása.

- Állítsa be az új eszközt a szakaszban leírtak szerint.

- Csatlakoztassa / válassza le az eszközt.

- Eszköztörlés. A törlés meg fogja szakítani az adapter és az eszköz párosítását, és nem lesz lehetséges a kommunikáció. Ismét párosítania kell azokat, ha például fájlokat szeretne átküldeni.

### Bluetooth ikon megjelenítése

Megjelenítheti vagy elrejtheti a panelen lévő Bluetooth ikont. A kisalkalmazás szolgáltatásairól a ad tájékoztatást.

Ha letiltja a panelen lévő ikont, akkor csak korlátozott műveletek fognak elérhetők maradni.

### Fájlok fogadása

Kattintson a Fájlok fogadása gombra, és a Személyes fájlmegosztás beállításai párbeszédablak fog megjelenni. Itt tudja beállítani a Bluetooth fájlfogadást és a megosztást.

Ezt a szolgáltatást nem a gnome-bluetooth biztosítja. A szolgáltatás használatához telepítve kell lennie a gnome-user-share programnak.

Bővebben a Személyes fájlmegosztás kézikönyvben: fogadás és megosztás.

## Gyakran ismételt kérdések

Nem látom, hogyan lehet Bluetooth kapcsolaton keresztül fájlokat fogadni a számítógépemen lévő gnome-bluetooth alkalmazásban, talán vak vagyok?

A fájlfogadás nincs megvalósítva a gnome-bluetooth programban, de a gnome-user-share programban igen, ezért telepítenie kell azt az alkalmazást, hogy képes legyen Bluetooth kapcsolaton keresztül fájlokat fogadni. A fejezetben bemutatott gomb ennek a beállítási párbeszédablaknak csak az indítója.

Hibát találtam a gnome-bluetooth alkalmazásban, mit tehetek?

A hibajelentést ide küldheti be: .

gnome-bluetooth
Bluetooth
Kommunikáció